[{"text_idx": "#000003", "text": "Multaj el ni pasigis sufic\u0302e da tempo dum la adoleskeco kun telefona au\u0306skultilo gluita inter orelo kaj s\u0302ultro.\nNi tiam tute ne povis antau\u0306vidi, ke la estontaj adoleskantoj preferos interkomuniki inter si g\u0302uste per skribado!\nJam tiutempe skribado estis konsiderita fare de gejunuloj, kiel arkaika, romantika kaj sume tro engag\u0302ig\u0302inta.\nLa tuta procezo s\u0302ajnis al ni treege malrapida: sidig\u0302i por manskribi leteron, sendi g\u0302in pos\u0302te kaj c\u0302efe atendi tagojn por ricevi respondon.\nTiel ni longege babiladis kaj klac\u0302adis kun niaj geamikoj telefone.\nSe temis pri pli serioza afero, io \u201dne-inda-portelefone\u201d, tiam ni persone renkontig\u0302is."}, {"text_idx": "#000004", "text": "Sed nuntempe, la teknologia evoluo, la disvastig\u0302o de kompufonoj kaj c\u0302efe la servo de tujaj, lau\u0306grupaj, mallongaj mesag\u0302oj - \u201dWhat's up\u201d, diktas tre klare novan tendencon: interkomunikado per tajpado.\nDum leciono, familia mang\u0302o kaj ec\u0302 dum renkontig\u0302o kun amikoj, gejunuloj pasigas plejparton de sia tempo tajpante unu al la alia.\nHejme, kiel per sonorileto je la kolo de kato, oni povas scii, kie ili trovig\u0302as c\u0302iumomente lau\u0306 la kompufonaj avertsonoj pri senditaj kaj ricevitaj mesag\u0302etoj."}, {"text_idx": "#000005", "text": "Tiu fenomeno estigas kelkajn demandojn: kial ili preferas skriban interkomunikadon, kaj c\u0302u la fakto, ke g\u0302i estas la komunikilo preferata de gejunuloj (kaj ankau\u0306 de ne malmultaj plenag\u0302uloj) plibonigas ilian kapablon sin esprimi skribe el la lingva vidpunkto?"}, {"text_idx": "#000006", "text": "Lau\u0306 la sociologoj, la nuntempaj gejunuloj preferas tian metodon de komunikado, c\u0302ar g\u0302i ebligas privatecon kaj regadon \u2013 maloftaj varoj dum adoleskeco.\nPer skriba komunikado, ili povas kontroli tempon kaj stilon de respondo kaj aldoni ornamaj\u0302ojn, kiuj plifortigas au\u0306 malfortigas lau\u0306plac\u0302e la mesag\u0302on.\nSed, c\u0302efe, tio okazas, dum ili sentas sin protektitaj malantau\u0306 ekrano, tial, ke iliaj vizag\u0302o, mieno kaj eksteraj\u0302o, restas kas\u0302itaj de la interparolanto.\nMulte pli facile aperi \u201dmojosa\u201d(*) per skribado, kaj \u201dmojoseco\u201d(*) estas por la gejunuloj supera valoro."}, {"text_idx": "#000007", "text": "Krome, skriba interkomunikado ebligas pli kontentigajn sociajn rilatojn al vasta grupo da junuloj, kiuj estas timidaj au\u0306 havas limigitan kapablon sin esprimi voc\u0302e.\nIli povas sen premo de la tempo pli trafe vortigi siajn pensojn antau\u0306 ol sendi la mesag\u0302on.\nSume, estig\u0302as etoso de pli intima kamaradeco ec\u0302, se oni povas gardi sendang\u0302eran distancon, kiu estas por ili nemalhavebla neceso."}, {"text_idx": "#000008", "text": "Kaj kio pri la demando, c\u0302u dau\u0306ra skriba komunikado plibonigas la lingvan kapablecon sin esprimi?\nC\u0302i-rilate, kiel antau\u0306videble, la opinioj tre diverg\u0302as."}, {"text_idx": "#000009", "text": "Kelkaj asertas: \u201dNuntempa tajpado de gejunuloj tute ne estas skribado kaj sendube havas ac\u0302egan influon sur la lingvo.\nNe temas pri skribado sed pri fiamaso da kodoj por banale ac\u0302a konversacio.\nAnstatau\u0306 uzi ric\u0302an aron da vortoj kaj esprimoj ili farc\u0302as siajn mesag\u0302ojn per grafikaj, por tiel diri, sentesprimaj signoj, per mallongigoj tre ofte anglismaj kaj fislangaj\u0302oj.\nSimple, ilia pseu\u0306do-lingvo reduktig\u0302as al mizera amaso da banalaj\u0302oj sen iu ajn emocia nuanco.\u201d"}, {"text_idx": "#000010", "text": "Aliaj, tute male opinias:\u201dTekstoj devas esti efikaj kaj la nuntempaj junuloj kapablas skribi efikajn tekstojn.\nOni prave povas aserti, ke iliaj tekstoj havas nenian lingvan ric\u0302econ sed tio ne gravas.\nTemas pri generacio, kiu tamen scias skribi, eble sen sufic\u0302e da terminoj, sed la lingvo evoluas, c\u0302ar g\u0302i estas formo de vivo.\nDo, niaj junuloj eble ne kapablas distingi la nuancojn de preskau\u0306 sinonimoj sed ili bonege konas emociojn kaj bonege scias kiel esprimi ilin per s\u0302ajnaj neprizorgitaj manieroj."}, {"text_idx": "#000011", "text": "To hear audio for this text, and to learn the vocabulary sign up for a free LingQ account."}, {"text_idx": "#000012", "text": "Open this lesson on LingQ"}, {"text_idx": "#000013", "text": "Try LingQ and learn from Netflix shows, Youtube videos, news articles and more."}, {"text_idx": "#000014", "text": "Lau\u0306 la sociologoj, la nuntempaj gejunuloj preferas tian metodon de komunikado, c\u0302ar g\u0302i ebligas privatecon kaj regadon \u2013 maloftaj varoj dum adoleskeco.\nPer skriba komunikado, ili povas kontroli tempon kaj stilon de respondo kaj aldoni ornamaj\u0302ojn, kiuj plifortigas au\u0306 malfortigas lau\u0306plac\u0302e la mesag\u0302on.\nSed, c\u0302efe, tio okazas, dum ili sentas sin protektitaj malantau\u0306 ekrano, tial, ke iliaj vizag\u0302o, mieno kaj eksteraj\u0302o, restas kas\u0302itaj de la interparolanto.\nMulte pli facile aperi \u201dmojosa\u201d(*) per skribado, kaj \u201dmojoseco\u201d(*) estas por la gejunuloj supera valoro."}, {"text_idx": "#000015", "text": "Kelkaj asertas: \u201dNuntempa tajpado de gejunuloj tute ne estas skribado kaj sendube havas ac\u0302egan influon sur la lingvo.\nNe temas pri skribado sed pri fiamaso da kodoj por banale ac\u0302a konversacio.\nAnstatau\u0306 uzi ric\u0302an aron da vortoj kaj esprimoj ili farc\u0302as siajn mesag\u0302ojn per grafikaj, por tiel diri, sentesprimaj signoj, per mallongigoj tre ofte anglismaj kaj fislangaj\u0302oj.\nSimple, ilia pseu\u0306do-lingvo reduktig\u0302as al mizera amaso da banalaj\u0302oj sen iu ajn emocia nuanco.\u201d"}]